**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 04.01.2024, ora 08.00 – 05.01.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 05.01.2024, ora 07.00**

**RÂURI**

Debitele au fost în creştere ca urmare a precipitațiilor prognozate, cedării apei din stratul de zăpadă şi propagării pe râurile din bazinele hidrografice: Vişeu, Iza, Tur, Someş, Crasna, Barcău, Crişuri, Mureș, Bega, Timiş, Bârzava, Caraş, Nera, Cerna, Bistrița, Moldova, Suceava, bazinul superior și mijlociu al Jiului și cursul superior al Prutului, iar pe celelalte au fost, în general, staționare.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Putna, bazinele superioare şi mijlocii ale Bistriței și Moldovei, bazinele superioare ale Jiului, Trotușului și Prutului.

Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Vedea, Bârlad, Tazlău, pe afluenții Prutului, afluenții din bazinul inferior al Jiului, pe unii afluenți din bazinul superior al Argeşului, unii afluenți din bazinul inferior al Oltului și pe unele râuri din Dobrogea.

Datorită precipitațiilor lichide, mai insemnate cantitativ, căzute în interval, cedării apei din stratul de zăpadă și propagării viiturilor anterioare, se situează peste:

- **COTA DE INUNDAȚIIE** râul Tur la stația hidrometrică Micula (310+40) – jud. SM și peste;

- **COTELE DE ATENȚIE** râurile la stațiile hidrometrice: Tur – Călinești Oaș (350+25)- jud. SM, Tur – Turulung (360+41) – SM, Someșul Mare – Valea Mare (110+2) – jud. BN, Someșul Mare – Rodna (120+2) – jud. SM, Crișul Alb-Vața de Jos (350+65)- jud. HD, Rusca – Voislova (150+8)- jud. CS.

În interval s-au situat peste **COTELE DE ATENȚIE** râurile la stațiile hidrometrice: Crasna – Domănești (400+46), Bistra – Voislova Bucova (100+8) - jud. CS și Bistra – Obreja (85+56) – jud. CS.

Este în vigoare **AVERTIZAREA HIDROLOGICĂ** nr. 3 din 04.01.2024.

Debitele vor fi în general staționare pe râurile din bazinele hidrografice: Jiu, Olt, Vedea, Argeș, Ialomița, Siret, Prut și pe cele din Dobrogea, iar pe cursurile mijlocii și inferioare ale Someșului, Crișului Negru, Crișului Alb, Mureșului, Timișului și cursurile inferioare ale Turului, Crasnei, Barcăului, Crișului Repede, Arieșului, Begăi, Bârzavei, Carașului, Nerei și Cernei vor fi în creștere prin propagare.

Pe celelalte râuri debitele vor fi în scădere.

Se vor situa peste **COTELE DE ATENȚIE** cursurile inferioare ale râurilor Tur și Crasna (sectoare îndiguite).

Se menține în vigoare **AVERTIZAREA HIDROLOGICĂ** nr. 3 din 04.01.2024.

**DUNĂRE**

Debitul la intrarea în țară (secțiunea Baziaș) în intervalul 04.01.2024 – 05.01.2024 a fost în scădere, având valoarea de 8.800 m3/s, peste media multianuală a lunii ianuarie (4.950 m3/s).

În aval de Porţile de Fier debitele au fost în scădere la Gruia și pe sectorul Cernavodă – Tulcea și în creștere pe sectorul Calafat – Călărași.

Debitul la intrarea în țară (secțiunea Baziaș) va fi în scădere (8.700 m3/s).

În aval de Porţile de Fier debitele vor fi în scădere pe sectoarele Gruia – Calafat şi Hârşova – Tulcea şi în creştere pe sectorul Bechet – Cernavodă.

***Se situează în faza I de apărare următoarele sectoare de dig:***

- Măcin-Iglița-Carcaliu, Smârdan-23 August I, 23 August-Grindu, Ciulineț–Isaccea, Crișan, Letea, Sf. Gheorghe, Tudor Vladimirescu (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

-R3, R4 (din administrarea ANAR); Nufăru-Victoria(din administrarea consiliilor locale) - jud. Tulcea.

**2.** **Situația meteorologică în intervalul 04.01.2024, ora 08.00 – 05.01.2024, ora 06.00**

**ÎN ŢARĂ**

Vremea a fost deosebit de caldă pentru începutul lunii ianuarie în toată țara; valorile termice diurne, mai ridicate decât în ziua anterioară în majoritatea zonelor, s-au situat în general cu 7...12 grade peste normele perioadei (cu abateri pozitive de până la 13...15 grade în sudul Munteniei). În prima parte a intervalului, cerul a fost temporar noros și a plouat slab pe arii extinse în Banat, Crișana și Transilvania, local în Maramureș și Oltenia și pe spații mici în Muntenia și sudul Dobrogei; la munte au fost precipitații pe alocuri mai însemnate cantitativ (peste 20...25 l/mp), ploaie, lapoviță, iar la altitudini mari ninsori, cu depunere de strat nou de zăpadă în special în nordul Carpaților Orientali. Noaptea, treptat cerul s-a degajat în cea mai mare parte a țării, iar aria precipitațiilor slabe, ploi în zonele joase de relief și predominant ninsori la munte, s-a restrâns treptat. Trecător în vestul țării au fost descărcări electrice. Vântul a avut intensificări în zona montană înaltă, cu rafale de peste 90...100 km/h, viscolind sau spulberând zăpada, iar în restul teritoriului a suflat slab și moderat, cu intensificări locale în vest și în centru și pe arii restrânse în regiunile estice, dar numai pe alocuri în Transilvania vitezele au depășit 55...60 km/h. Este strat de zăpadă în cea mai mare parte a zonei montane, în special la altitudini de peste 1500 m și aseară la ora 20 măsura -în platformele stațiilor meteorologice până la 78 cm în Munții Făgăraș și 70 cm în Munții Călimani. Temperaturile maxime s-au încadrat între 6 grade la Toplița și Baraolt și 18 grade la Turnu Măgurele și Zimnicea, iar la ora 6 valorile termice era cuprinse între -5 grade la Târgu Logrești și 10 grade la Târgu Ocna, Tulcea, Mahmudia și Gorgova. Izolat în centru și sud-vest, dimineața și noaptea s-a semnalat ceață.

*Observație -de ieri dimineață, de la ora 6, au fost în vigoare 8 atenționări cod galben pentru fenomene meteorologice periculoase imediate, 4 emise de către SRPV Craiova, 3 de către SRPV Sibiu și 1 de către SRPV Cluj.*

**LA BUCUREŞTI**

Vremea s-a menținut deosebit de caldă pentru începutul lunii ianuarie, cu temperaturi diurne în creștere față de ziua anterioară. Cerul a fost variabil, cu înnorări după-amiaza și seara când în unele cartiere trecător a plouat slab. Vântul a suflat slab și moderat. Temperatura maximă a fost de 13 grade la Filaret și Afumați și 14 grade la stația meteo Băneasa (cu 10...11 grade peste normele datei), iar la ora 6 se înregistrau 5 grade la Filaret și Băneasa și 7 grade la Afumați.

**3. Prognoza meteorologică în intervalul 05.01.2024, ora 08.00 – 06.01.2024, ora 08.00**

**ÎN ŢARĂ**

Vremea va fi deosebit de caldă pentru această dată în cea mai mare parte a țării, cu maxime termice -comparabile cu cele din ziua anterioară- cuprinse, în general, între 6 și 16 grade. Cerul va fi variabil, cu înnorări în a doua parte a intervalului în regiunile vestice. Pe alocuri vor fi precipitații slabe, ziua mixte (ploaie, lapoviță și ninsoare) în Carpații Orientali și noaptea sub formă de ploaie în Banat, Crișana și zona montană aferentă, unde doar la altitudini mari se va semnala lapoviță și ninsoare. Vântul va sufla slab și moderat, cu ușoare intensificări în prima parte a intervalului în zona montană, cu viteze mai mari pe crestele Carpaților Orientali, dar la intensități mai mici și în est, iar noaptea în sud-vest. Temperaturile minime se vor situa între -3 și 8 grade, cu valori mai scăzute în depresiunile Carpaților Orientali până spre -8 grade, dar și mai ridicate în Dealurile de Vest până la 10 grade. Dimineața și noaptea, pe arii restrânse, în zonele joase din centru, sud și est se va semnala ceață.

**LA BUCUREŞTI**

Vremea va fi deosebit de caldă pentru această dată. Temperatura maximă va fi de 15...16 grade, iar cea minimă de 0...3 grade. Cerul va fi variabil, mai mult senin pe parcursul zilei, iar vântul va sufla moderat ziua și slab noaptea. Spre sfârșitul intervalului va crește probabilitatea de formare a norilor joși sau a ceții.

1. ***CALITATEA APELOR***

***Administrația Națională Apele Române*** informează că, în data de 04.01.2024 ora 10.22, Dispeceratul SGA Neamț a fost sesizat cu privire la o posibila poluare cu ape uzate cu caracter menajer a pârâului Borzoghean (necodificat), afluent de stânga al r. Bistrița, pe raza Municipiului Piatra Neamț in zona podului rutier de pe str. Petru Movila. Pentru verificarea celor sesizate s-a constituit o echipa de control din reprezentanți ai birourilor Inspecția Teritoriala a Apelor si Laborator ale SGA Neamț. Nu s-a raportat mortalitate piscicolă. Vom reveni cu informații suplimentare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.
1. ***CALITATEA MEDIULUI***
2. **În domeniul aerului**

***Agenția pentru Protecția Mediului Dâmbovița*** informează despre producerea, in data de 04.01.2024, unui incendiu la Depozitul de deșeuri Titu, pe o suprafață de aproximativ 10 mp, cu degajări mari de fum in atmosfera. Inspectoratul Județean pentru Situații de Urgență Dâmbovița intervine cu forte si mijloace proprii pentru localizarea si stingerea incendiului. Nu s-au raportat victime. Vom reveni cu informații suplimentare.

***Agenţia Naţională pentru Protecţia Mediului*** informează că, din rezultatele analizelor efectuate pentru intervalul 01-03.01.2024 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). **A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-25, B-2, B-4, B-21, B-27, B-16, B-20, B-28, B-23, B-22, B-24, B-5, B-9,B-15,B-17,B-7,B-3,B-13,B-29,B-26,B12,B-1,B-14,B-18.B30,B-11 IS-1-MOBIL, SB-3,BV-6,CJ-3,CJ-5CJ-2.** Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**